Področja pristojnosti Unije, ki izhajajo iz Pogodbe o delovanju Evropske unije (členi 26, 170, 171, 172 in 174 Pogodbe) Unija sprejme ukrepe za vzpostavitev ali zagotavljanje delovanja notranjega trga v skladu z ustreznimi določbami Pogodb. Notranji trg zajema območje, na katerem je zagotovljen prost pretok blaga, oseb, storitev in kapitala. Da bi Unija pospešila svoj vsesplošni skladni razvoj, razvija in izvaja tiste svoje dejavnosti, ki vodijo h krepitvi njene ekonomske, socialne in teritorialne kohezije. Da bi Unija pripomogla k doseganju teh ciljev in da bi državljanom Unije, gospodarskim subjektom ter regionalnim in lokalnim skupnostim omogočila v celoti izkoristiti ugodnosti vzpostavitve območja brez notranjih meja, prispeva k vzpostavitvi in razvoju vseevropskih omrežij na področju prometne, telekomunikacijske in energetske infrastrukture. Ukrepi Unije so namenjeni pospeševanju medsebojnega povezovanja in medobratovalnosti nacionalnih omrežij, pa tudi dostopa do njih. Da bi dosegli te cilje, Unija pripravi vrsto smernic, ki zajemajo cilje, prednostne naloge in splošno zasnovo ukrepov, predvidenih na področju vseevropskih omrežij (TEN).

Pristojnosti Agencije (Sklep št. 661/2010/EU Evropskega parlamenta in Sveta o smernicah Unije za razvoj evropskega prometnega omrežja (prenovitev)) (Uredba Sveta št. 2236/95) (Uredba (ES) št. 58/2003) (Sklep Komisije 2007/60/ES, kakor je bil nazadnje spremenjen s Sklepom 2008/593/ES) Cilji Sklep o smernicah Unije za razvoj vseevropskega prometnega omrežja (TEN-T) določa smernice, ki zajemajo cilje, prednostne naloge in splošno zasnovo, predvidene na področju TEN-T. Da bi se omogočilo izvajanje teh smernic, so bila določena splošna pravila za financiranje TEN s strani Unije. Uredba Sveta št. 58/2003 pooblašča Komisijo za ustanovitev izvajalskih agencij za izvajanje nalog, povezanih s programi Unije. Zato je bila ustanovljena Izvajalska agencija za vseevropsko prometno omrežje (TEN-TEA), ki upravlja ukrepe Unije na področju TEN na podlagi smernic in finančne uredbe TENT-T ter dodaja vrednost upravljanju programa TEN-T. Dela pod nadzorom matičnega GD MOVE, ki ohranja odgovornost za vprašanja politike. Izvajalska agencija za vseevropsko prometno omrežje je odgovorna za upravljanje tehničnega in finančnega izvajanja programa TEN-T, tako da spremlja celoten projektni cikel. S svojim vsakdanjim delom skuša izboljšati uspešnost in prožnost izvajanja TEN-T ob znižanju stroškov, hkrati pa priskrbeti visoko strokovno znanje z olajšanjem zaposlovanja specializiranega osebja. Poleg tega krepi povezave med TEN-T in glavnimi zainteresiranimi stranmi, zagotavlja boljše usklajevanje financiranja z drugimi instrumenti EU, izboljšuje prepoznavnost in koristi financiranja EU ter zagotavlja podporo in povratne informacije Komisiji.

Vodenje Usmerjevalni odbor Dejavnosti Agencije nadzoruje usmerjevalni odbor, ki ga sestavlja pet članov iz generalnih direktoratov Komisije za mobilnost in promet, regionalno politiko, okolje in človeške vire ter opazovalec iz Evropske investicijske banke. Odbor se srečuje štirikrat letno in odobri upravni proračun Agencije, delovni program, letno poročilo o dejavnostih, računovodske izkaze vseh prihodkov in odhodkov, zunanje ocenjevalno poročilo ter druga posebna izvedbena pravila. Direktor Imenuje ga Evropska komisija. Notranja revizija Služba Evropske komisije za notranjo revizijo in oddelek za notranjo revizijo Agencije. Zunanja revizija Evropsko računsko sodišče. Organ za razrešnico Evropski parlament na priporočilo Sveta.

Viri, ki so bili Agenciji na voljo v letu 2011 Proračun A. 8,0 milijarde EUR (100 % iz splošnega proračuna Evropske unije) za proračun za vseevropsko prometno omrežje, ki se nanaša na finančno perspektivo 2007–2013. B. 9,9 milijona EUR (upravni proračun), 100 % subvencija EU, ki ga Agencija izvršuje samostojno. Število zaposlenih 31. decembra 2011 Začasna delovna mesta: 33 mest v načrtu delovnih mest, zasedenih 100 %. Pogodbeni uslužbenci: 67 načrtovanih delovnih mest, od tega jih je bilo zasedenih 66 (99 %). Skupno število zaposlenih: 100 (99 zasedenih delovnih mest) Ti opravljajo: (a) operativne dejavnosti: 65 (65 zasedenih delovnih mest) (b) upravne dejavnosti: 35 (34 zasedenih delovnih mest)

Proizvodi in storitve, zagotovljeni v letu 2011 Izbori — Razpis za zbiranje predlogov v okviru večletnega programa (MAP) s tremi področji v skupni vrednosti 180 milijonov EUR. 19 zunanjih strokovnjakov je ocenilo 47 predlogov v vrednosti 326,7 milijona EUR in 26 predlogov v vrednosti 161,3 milijona EUR je bilo priporočenih za financiranje. — Priprava za letni razpis za zbiranje predlogov za leto 2011, ki bo objavljen leta 2012, v skupni vrednosti 200 milijonov EUR. Upravljanje projektov — Priprava 49 novih sklepov o financiranju (razpisi za leto 2010) – na koncu leta 2011 316 odprtih. — Obravnava 137 zahtev upravičencev za spremembo – leta 2011 98 novih. — Analiza 228 poročil o stanju ukrepov (ASR – glavno orodje za spremljanje napredka projektov) in 48 strateških akcijskih načrtov. — 70 projektnih sestankov na kraju samem ali v prostorih Agencije. — Polna realizacija razpoložljivih odobritev za plačila, s povprečnim časom izplačila 13 dni. Poenostavitveni ukrepi — Uvedba vzorčnih pisem za obveščanje upravičencev o izdelkih in rokih. — Racionalizacija procesov za pregled poročil o stanju ukrepov ter za vrednotenje/izbor projektov. — Delovna skupina za dobro prakso (Agencija in upravičenci) si je prizadevala za cilj razprave o omejitvah postopkov, izmenjavo dobrih praks ter opredelitev področij, ki jih je treba izboljšati. — Sprememba metodologije predhodnih kontrol. Komunikacija — Spletni strani so bili dodani oddelki o ITS in finančnem inženiringu – 150 000 obiskov leta 2011. Spletna stran službe za pomoč za pomorske avtoceste je imela 2 700 obiskovalcev. — Kampanja ‧10 od TEN‧ o projektnih dosežkih TEN-T z brošuro in plakati. — Objava 9 e-okrožnic za upravičence, 53 sporočil za javnost v 14 jezikih o novoizbranih projektih in nova brošura „Biennial Report 2008-2010“ (bienalno poročilo za obdobje 2008–2010). — Prireditve so vključevale 3. delavnico o upravljanju projektov, informativni dan o razpisih ter sodelovanje na konferenci Dnevi TEN-T, ki jo je organiziral GD MOVE, in na prireditvah, ki sta jih organizirala Odbor regij in Ekonomsko-socialni odbor. Sodelovanje z matičnim generalnim direktoratom — Nadaljnje ukrepanje po vmesnem pregledu portfelja projekta MAP in vmesnem pregledu komponente TEN-T razpisa za zbiranje predlogov v okviru evropskega načrta za oživitev gospodarstva (39 projektov). — Priprava statističnih podatkov, poročanje in zemljevidi v zvezi s programom, npr. poročilo o oceni izvajanja programa TEN-T. — Prispevek k spremembi smernic za TEN-T in instrumenta za povezovanje Evrope. Revizije Izvedenih je bilo 26 revizij, ki so zajele 30 % (po denarni vrednosti) vmesnih/končnih plačil iz leta 2010.